ນາຍົກ ອິສຣາແອລ ເຕືອນປະຊາຊົນ ໃຫ້ກຽມພ້ອມ ສຳຫລັບການສູ້ລົບ ອັນຍາວນານ (ວີດີໂອ/ສະໄລດ໌)
​ມີ​ຜູ້​ເສຍ​ຊີວິດ ຢ່າງ​ໜ້ອຍ 26 ຄົນ ​ໃນ​​ເຂດ​ກາຊາ ​ໃນ​ຂະນະ​ທີ່​ກອງທັບ​ອິສຣາ​ແອ​ລ ​ເດີນໜ້າ​ຕໍ່​ໄປ ກັບການບຸກໂຈມຕີຂອງຕົນ ຍ້ອນຝ່າຍຮາມັສບໍ່ເຊົາ ຍິງຈະຫລວດໃສ່ອິສຣາແອລ.
ການໂຈມຕີຈາກເຮືອບິນລົບ ແລະລົດຖັງ ຂອງອິສຣາແອລ ໄດ້ ເຮັດໃຫ້ມີຜູ້ເສຍຊີວິດຢ່າງໜ້ອຍ 26 ຄົນ ໃນເຂດກາຊາ ໃນຂະ ນະທີ່ກອງທັບອິສຣາແອລເດີນໜ້າຕໍ່ໄປ ກັບການປະຕິບັດງານທີ່ ນາຍົກລັກຖະມົນຕີ Benjamin Netanyahu ເຕືອນວ່າ ອາດຈະ ດຳເນີນຕໍ່ໄປເປັນເວລານານ ບັນດາເຈົ້າໜ້າທີ່ສາທາລະນະສຸກຂອງປາແລສໄຕນ໌ ກ່າວວ່າ ຈຳ ນວນຜູ້ເສຍຊີວິດທັງໝົດຂອງເຂົາເຈົ້າ ແມ່ນຫລາຍກວ່າ 1,100 ຄົນ ໃນວັນອັງຄານມື້ນີ້ ສ່ວນໃຫຍ່ແມ່ນພົນລະເຮືອນ ຫລັງຈາກ ຄ່ຳຄືນແຫ່ງການໂຈມຕີທີ່ແຜ່ກ້ວາງອອກຫລາຍທີ່ສຸດໂດຍກຳລັງ ອິສຣາແອລ ນັບຕັ້ງແຕ່ການສູ້ລົບໄດ້ເລີ້ມເມື່ອສາມອາທິດກ່ອນ ການໂຈມຕີທາງອາກາດບັ້ນນຶ່ງໃນວັນອັງຄານມື້ນີ້ ໄດ້ຖືກສາງນຳ້ມັນທີ່ມີຢູ່ ບ່ອນດຽວໃນເຂດກາຊາ ຕ້ອງເຮັດໃຫ້ປິດລົງ ກ່ອນການໂຈມຕີ ຄວາມເສຍຫາຍຕໍ່ລະບົບ ໄດ້ເຮັດໃຫ້ມີການໃຊ້ໄຟໄຟຟ້າແບບຈຳກັດ ພຽງແຕ່ສາມຊົ່ວໂມງຕໍ່ມື້ ທ່ານ Netanyahu ໄດ້ກ່າວຕໍ່ປະຊາຊົນອິສຣາແອລ ທາງໂທລະພາບ ໃນວັນຈັນວານນີ້ ບອກໃຫ້ເຂົາເຈົ້າຕຽມພ້ອມ ສຳລັບ “ການປະຕິບັດການທາງທະຫານອັນຍາວນານ” ຕ້ານກຸ່ມ Hamas ທ່ານ Benjamin ກ່າວວ່າ : ທ່ານກ່າວວ່າ ການປະຕິບັດງານທາງທະຫານ ຈະບໍ່ສີ້ນສຸດລົງ ຖ້າກຳລັງຂອງ ອິສຣາແອລ ບໍ່ໄດ້ທັບມ້າງທຳລາຍ ລະບົບອຸບໂມງຂອງກຸ່ມຫົວຮຸນແຮງ Hamas ທີ່ໃຊ້ລັກລອບເຂົ້າໄປ ສູ່ ອິສຣາແອລນັ້ນ ກອງທັບອິສຣາແອລໄດ້ປະກາດ ໃນວັນອັງຄານມື້ນີ້ວ່າ ທະຫານຫ້າຄົນໄດ້ເສຍຊີວິດ ຍ້ອນ ພວກນັກລົບຮາມັສ ທີ່ໃຊ້ນຶ່ງໃນພວກອຸບໂມງເຫລົ່ານັ້ນ ລັກລອບເຂົ້າມາໂຈມຕີ ທະຫານ ອິສຣາແອລ ປະມານ 53 ຄົນ ແລະພົນລະເຮືອນສາມຄົນ ໄດ້ເສຍຊີວິດ ນັບແຕ່ວັນທີ 8 ເດືອນກໍລະກົດ ເປັນຕົ້ນມາ